open-index/open-wikipedia-markdown huggingface dataset:
Isot Hitit Suurelta Vuosikymmeneltä

**Isot Hitit Suurelta Vuosikymmeneltä** on suomalaisen Poptori-yhtiön vuonna 2000 julkaisema kokoelma eri esittäjien menestyskappaleista, jotka ovat alun perin 1960-luvulta. Äänitykset eivät kuitenkaan ole alkuperäisversioita, vaikka asiaa ei ole kansitekstissä mainittukaan. Esimerkiksi Vanilla Fudgen ja Donovanin esittämät kappaleet ovat myöhempiä konserttiäänitteitä.

Kappaleiden oikeudenomistaja on Digimode Entertainment Ltd., UK.

Kokoelma on osa Poptorin parhaat -sarjaa. Kansitaiteen suunnittelusta on vastannut Studio Zeeman & Burger, Amsterdam.

CD-levyn mukana on nelisivuinen kansipaperi, jonka sisäsivuilla Erkki Puumalainen esittelee Poptorin toimintafilosofiaa.

## Kappaleet

# Herman’s Hermits: No Milk Today (Gouldman) – 2:50
# The Equals: Baby Come Back (E. Grant) – 2:31
# Spencer Davis: Gimme Some Lovin’ (S. Winwood / M. Winwood / S. Davis) – 3:10
# The Tremeloes: Even the Bad Times Are Good (Murray / Callender) – 3:09
# Jan & Dean: Surf City (Berry / Wilson) – 2:28
# Shirley Bassey: I Who Have Nothing (Donida – Labati / Leiber / Stoller) – 2:51
# The Turtles: Happy Together (Bonner / Gordon) – 2:50
# The Mama’s & The Papa’s: Monday Monday (J. Phillips / M. Phillips) – 3:25
# The Bee Gees: Spicks And Specks (Gibb) – 2:50
# Vanilla Fudge: You Keep Me Hangin’ on (E. Holland / L. Dozier / B. Holland) – 6:18
# The Troggs: Wild Thing (Taylor) – 2:39
# The Turtles: Elenore (H. Kayian / M. Volman / A. Nichol / J. Pons / J. Barbata) – 2:30
# Peggy Lee: Fever (Davenport / Cooley) – 3:20
# Donovan: Hurdy Gurdy Man (Leitch) – 5:55
# The Four Tops: Standing in the Shadows of Love (B. Holland / L. Dozier / E. Holland) – 3:12
# The Yardbirds: Still I’m Sad (P. Smith / J. McCarty) – 2:55

## Lähteet

* CD *Isot Hitit Suurelta Vuosikymmeneltä* (Poptori IH 176) 2000
Ekhinadit

**Ekhinadit** () on Kreikan saariryhmä, joka kuuluu Jooniansaariin ja jonka saaret sijaitsevat Joonianmeressä Aitolia-Akarnanian länsirannikon edustalla. Saariryhmän suurimmat saaret ovat Petalás, Oxeía ja Drakonéra. Saariryhmä on asumaton (2011). Hallinnollisesti saaret kuuluvat Jooniansaarten alueeseen ja joko Sámin tai Ithakan kuntaan.

Saariryhmä jaetaan edelleen kolmeen osaan. Pohjoisimmat saaret muodostavat saariryhmän nimeltä *Drakonéres* (Δρακονέρες), keskiosan saaret ryhmän nimeltä *Modía* (Μοδία) ja eteläosan saaret ryhmän nimeltä *Ouniádes* (Ουνιάδες).

Historiassa saariryhmä on ollut Ekhinadien ja Lepanton taisteluiden näyttämö. Qatarin emiiri osti vuonna 2013 kuusi Ekhinadien saarta.

## Saaret

Saariryhmän suurimmat saaret ovat:

## Lähteet

## Aiheesta muualla
Keijo Johannes Laitinen

**Keijo Johannes Laitinen** on espoolainen säveltäjä ja sanoittaja, jonka tuotoksia ovat levyttäneet Markku Aro, Charlie's, Eija Sinikka, Anna Eriksson, Rainer Friman, Henri Hurme, Juhamatti, Lea Laven, Tarja Lunnas, Tomi Markkola, Anneli Mattila, Arto Nuotio, Teuvo Oinas, Maarit Peltoniemi, Charles Plogman, Kake Randelin, Merja Raski, Arja Sipola, Marita Taavitsainen, Reijo Taipale, Kari Tapio, Jonna Tervomaa, Jamppa Tuominen ja Tarja Ylitalo.

## Lähteet

## Aiheesta muualla
* Kotisivut 
* 
*
Lähde (lehti)

**Lähde** oli Medialähetys Sanansaattajien julkaisema lehti, joka oli suunnattu kristillisen medialähetystyön tukijoille ja muille lähetystyöstä kiinnostuneille. Se jakoi tietoa seurakuntien ja kristillisten järjestöjen työntekijöille. *Lähteessä* oli raamattuopetusta, haastattelua ja tietoa maailmanlähetyksestä.

Lehti ilmestyi aikaisemmin nimellä *Menkää siis*, kunnes siitä vuonna 2001 tuli *Lähde*. *Lähde* ilmestyi neljä kertaa vuodessa, ja sen päätoimittaja oli Juha Auvinen.

*Lähteen* viimeiset kaksi numeroa ilmestyivät alkuvuonna 2021, ja Medialähetys Sanansaattajat alkoi julkaista uutta *Sansa*-nimistä lehteä.

## Lähteet

## Aiheesta muualla
* Lähde-lehti
Sixlets

**Sixlets** on kokoelma pieniä, SweetWorksin omistuksen alla olevan Oak Leaf Confectionsin valmistamia suklaanmakuisia makeisia. Suklaanmakuiset sisäosat on tehty kaakaon ja johanneksenleipäpuun seoksesta, joka antaa makeisille väitetyn "maltaan" maun. Niitä myydään pääasiassa ohuissa sellofaanipakkauksissa, jotka pitävät ne putkimaisessa järjestyksessä.

Makeisia valmistetaan viitenä eri värinä ja ne ovat: punainen, ruskea, keltainen, vihreä ja oranssi. Pääsiäisenä valikoimaan kuuluu myös valkoisia, vaaleanpunaisia ja sinisiä makeisia, jotka kuitenkin syrjäyttävät aina punaiset ja ruskeat makeiset väliaikaisesti pois kokoelmasta. Toinen valikoima on jouluvalikoima, johon kuuluu ainoastaan punaisia, vihreitä ja valkoisia makeisia. Myös halloweenina on myyty omaa versiota, johon kuuluu vain ruskeita ja oransseja makeisia. Joissakin erikoismyymälöissä Sixletsejä voi löytää myös sen värisinä, joita ei löydy tyypillisestä valikoimasta - limenvihreä, musta, vaaleanpunainen jne. - samaan tyyliin kuin M&M's:llä.

## Lähteet
Slippin’ and Slidin’

**Slippin’ and Slidin’** on Little Richardin, Eddie Bon, Al Collinsin ja James Smithin kirjoittama musiikkikappale. Sen julkaisi Eddie Bo nimellä ”I’m Wise” vuonna 1956, mutta kappale tunnetaan parhaiten Little Richardin esittämänä ”Slippin’ and Slidin’” -nimisenä versiona. Se julkaistiin singlekappaleen ”Long Tall Sally” B-puolella samana vuonna. Kappale ilmestyi myös hänen esikoisalbumillaan *[[Here’s Little Richard]]*. 

”Slippin’ and Slidin’” ylsi Yhdysvaltain Billboard Hot 100 -listalla sijalle 33 ja R&B Singles -listalla sijalle 2.

Kappaleesta tehtyihin cover-versiohin lukeutuvat muun muassa Buddy Hollyn, Otis Reddingin, Johnny Winterin ja John Lennonin esitykset.

## Lähteet
Saarnio

**Saarnio** on suomalainen sukunimi. Se on muun muassa seuraavilla henkilöillä:

*Bertel Saarnio (1912–1969), arkkitehti
*Eero Saarnio (1926–2006), jalkapalloilija
*Elvi Saarnio (1919–2002), näyttelijä
*Ewert Saarnio (1867–1920), kuvanveistäjä
*Jori Saarnio (1916–1939), näyttelijä, Yrjö Saarnion poika
*Kaarlo Saarnio (1885–1967), näyttelijä
*Lauri Saarnio (1898-1978), psykiatri ja professori
*Nikolai (Niilo) Saarnio (1901–1985), virkamies, pääjohtaja
*Osmo Saarnio (1914–1953), näyttelijä
*Otto Saarnio (1883–1918), näytelmäkirjailija (käytti kirjailijanimeä Kusti Korpitie)
*Pekka Saarnio (1945–2020), poliitikko (SKDL, Vasemmistoliitto) ja toimittaja
*Sirkka Saarnio (1941–2002), näyttelijä
*Timo Saarnio (s. 1941), sisustusarkkitehti
*Uuno Saarnio (1896–1977), filosofi
*Yrjö Saarnio (1890–1933), näyttelijä ja oopperalaulaja
*Yrjö Saarnio (1906–1985), viihdemuusikko ja -säveltäjä
*Aune Castrén-Saarnio (1908–1978), runoilija
Luettelo maaöljyntuottajavaltioista

Tämä on luettelo valtioista, jotka tuottavat maaöljyä. Raakaöljyn tuotanto lasketaan barreleissa.  Luettelossa ei ole huomioitu bio- tai maakaasun tuotantoa. Luettelossa on myös osavaltioita ja merentakaisia alueita. Vuonna 2014 Yhdysvallat nousi maailman suurimmaksi öljyntuottajamaaksi.

Kansainvälisen energiajärjestön mukaan 63 prosenttia maailman maaöljystä on kymmenen valtion alueella. Ne ovat järjestyksessä:

*1) Saudi-Arabia 517 (12,9 %)
*2) Venäjä 510 (12,7 %)
*3) Yhdysvallat 346 (8,6 %)
*4) Iran 215 (5,4 %)
*5) Kiina 203 (5,1 %)
*6) Kanada 169 (4,2 %)
*7) Yhdistyneet arabiemiirikunnat 149 (3,7 %)
*8) Venezuela 148 (3,7 %)
*9) Meksiko 144 (3,6 %)
*10) Nigeria 139 (3,5 %)
*Muu maailma 1 471 (36,6 %)
*Koko maailma yhteensä 4 011 (100 %)

## Valtioluettelo
  

## Lähteet
Yohio

**Yohio** (oik. **Kevin Johio Lucas Rehn Eires**; s. 12. heinäkuuta 1995 Sundsvall) on ruotsalainen laulaja-lauluntekijä.

Yohio osallistui Ruotsin vuoden 2013 Melodifestivaleniin kappaleella ”Heartbreak Hotel” ja sijoittui loppukilpailussa toiseksi. Yohio oli mukana kilpailussa myös vuonna 2014, jolloin hän sijoittui finaalissa kuudenneksi kappaleella ”To the End”.

Musiikkiuransa lisäksi Yohio on myös näytellyt musikaaleissa ja esimerkiksi SVT:n televisiosarjassa *[[Maan povessa]]* vuonna 2015.

Hänen isänsä on kitaristi Tommy Rehn, joka on soittanut muun muassa metalliyhtyeissä Angtoria ja Corroded. Hän toimii myös Yohion managerina.

Yohio toimii japanilaisen Vocaloid-äänisyntetisaattorin YOHIOloid (jap. ヨヒオロイド, Yohioroido) äänipankin ääninäytteiden antajana. YOHIOloidin kehittäjänä ja jakelijana toimi ruotsalainen PowerFX Systems AB. YOHIOLOID julkaistiin vuonna 2013 Vocaloid3 tietokoneohjelmalle, ja voi laulaa joko englanniksi tai japaniksi. 

__NOTOC__
## Diskografia
### Albumit
**[[Break the Border]]* (2013)
**[[Together We Stand Alone]]* (2014)
**[[Snöängelns Rike]]* (2015)
**[[A Pretty Picture in a Most Disturbing Way]]* (2020)

### EP:t
* *Reach the Sky* (2012)

## Lähteet

## Aiheesta muualla
Hammassilli

**Hammassilli** (*Denticeps clupeoides*) on sillikaloihin kuuluva makean veden kalalaji, jota elää Länsi-Afrikan joissa. Se on **hammassillien** heimon (Denticipitidae) ainoa laji.

## Koko ja ulkonäkö
Hammassilli voi kasvaa 15 cm pitkäksi, mutta jää tyypillisesti noin 6 cm:n mittaiseksi. Ruumiinrakenteeltaan kala on pitkulainen, ja sen tuntomerkkejä ovat hyvin pitkä peräevä ja pään hammasmaiset suomut. Rinta- ja vatsaevät ovat pienet. Väritykseltään hammassilli on selästä tummanharmaa, kyljistä vihertävän hopeanharmaa ja vatsasta valkoinen. Selässä kulkee tummempi juova. Hammassilli on yksi alkeellisimpia sillikaloja.

## Levinneisyys
Hammassilliä tavataan Mungojoessa Kamerunissa, Nigerjoen suistossa Nigeriassa ja Ouéméjoessa Beninissä. Laji elää jokien keskialueilla, missä virtaus on voimakkain. Hammassilliä uhkaa elinympäristön laadun heikkeneminen ja se luokitellaan vaarantuneeksi lajiksi.

## Lähteet
Dynamiikka (täsmennyssivu)

**Dynamiikka** voi tarkoittaa seuraavia asioita:

*Dynamiikka, mekaniikan osa-alue
*Dynamiikka äänen voimakkuuden ilmaisija
*Dynamiikka, audiotekniikan käsite
Haiyuanin maanjäristys 1920

**Haiyuanin maanjäristys 1920** oli maanjäristys, joka tapahtui 16. joulukuuta 1920 Haiyuanin maakunnassa Ningxian alueella Kiinassa. Pelkästään Haiyuanissa kuoli yli 70&nbsp;000 ihmistä, mikä oli 59 % maakunnan väestöstä.

## Lähteet
Nate Ruess

**Nathaniel Joseph ”Nate” Ruess** (s. 26. helmikuuta 1982 Iowa City, Iowa) on yhdysvaltalainen indie/indie rock -laulaja-lauluntekijä. Ruess toimii Fun.-yhtyeen laulajana. Aiempina vuosina hän on toiminut The Format -yhtyeen solistina. Ruess perusti Fun.-yhtyeen vuonna 2008 Andrew Dostin ja Jack Antonoffin kanssa. Yhtyeen kappale ”We Are Young” oli yksi vuoden 2012 suosituimpia kappaleita. Hän lauloi myös Pinkin kanssa dueton ”Just Give Me a Reason”.

Ruess julkaisi ensimmäisen singlensä sooloartistina 23. helmikuuta 2015.

## Lähteet

## Aiheesta muualla
Renhuvud

**Renhuvud** on keskiaikainen suomalainen suku, jonka vaakunassa oli poronpää. Suvun toinen nimi on Finne ().

## Historia

Suvun vanhin tunnettu jäsen on Sten Henriksson, joka alun perin toimi raatimiehenä Turussa. Kirjallisten mainintojen mukaan hän oli 1447 ja 1450 alivoutina Hämeen linnassa, 1454 voutina Norrbottenissa ja 1456 voutina Mustasaaressa. Sinä aikana 2. lokakuuta 1455 hän sai Aateliskirjeen kuningas Kaarle VIII Knuutinpoika Bondelta. Hän avioitui ennen vuotta 1456 Anna Fincken kanssa, joka oli Katarina Nilsdotterin (Tavast) tytär. Vaimo Anna kuoli ennen vuotta 1473, jolloin hänen vanhempansa perintöä jaettiin. Sten Henriksson avioitui uudestaan 10. elokuuta 1480 Anna Jakobsdotterin kanssa, joka oli Karin Klasdotterin tytär. Sten Henriksson oli yhä elossa 21. joulukuuta 1490.

Sten Henrikssonin poika Henrik Stensson oli voutina Pohjois-Suomessa vuonna 1490 sekä Hämeen linnassa vuonna 1498 ja vielä 1505. Kristian II:n käskystä hänet teloitettiin Turun linnassa tammikuussa 1522. Ennen 1. elokuuta 1503 hän avioitui Valborg Jakobsdotterin kanssa. Valborg oli Jeppe Perssonin ja Martha Olofsdotterin (Tavast) tytär. Henrik Stenssonin lasten nimet eivät ole tiedossa.

## Merkittäviä suvun jäseniä

* Sten Henriksson ( **-1490*)
* Henrik Stensson (Renhuvud) (**-01/1522)

## Lähteet
*Anthoni, Eric (1957). Wernstedt Folke. red. Renhuvud. Äldre svenska frälsesläkter: ättartavlor. 1:2. Tukholma: Riddarhusdirektionen. s. 181–182. Libris 12871
**Svenskt biografiskt lexikon*, artikkeli "Renhuvud".

### Viitteet
René Malaise

**René Edmond Malaise** (29. syyskuuta 1892 Tukholma, Ruotsi – 1. heinäkuuta 1978 Rasta, Ekerön kunta, Ruotsi) oli ruotsalainen entomologi, tutkimusmatkailija ja taiteenkeräilijä. Hänet tunnetaan parhaiten hyönteispyydyksestä, joka tunnetaan nimellä Malaise-pyydys, sekä systemaattisesta hyönteiskokoelmastaan.

## Tutkimusmatkailijana
Tutkimusmatkailijana Malaise osallistui Kamtšatkan niemimaan retkelle vuosina 1920–1922. Matkaseurueeseen kuuluivat myös Sten Bergman ja Eric Hultén. Kamtšatkasta lähdettyään ja erottuaan muista retkikunnan jäsenistä hän saapui Kamakuraan Japaniin elokuussa 1923. Hän oli silminnäkijänä Japania koetelleessa suuressa maanjäristyksessä 31. elokuuta 1923. Toisen kerran hän matkasi takaisin Kamtšatkan niemimaalle vuonna 1924 kihlattunsa toimittaja, kirjailija ja tutkimusmatkailija Ester Blenda Nordströmin kanssa. Matka kesti aina vuoteen 1930 saakka. Hän meni naimisiin kihlattunsa Esterin kanssa elokuussa 1925, mutta he erosivat vuonna 1929.

## Hyönteistutkijana
Vuonna 1933 Malaise avioitui Ebba Söderhellin kanssa, joka toimi biologian ja uskonnon opettajana Tukholmassa. 

Malaise lähti vuonna 1933 vaimonsa kanssa tutkimusmatkalle Pohjois-Burmaan. Matkalla hän kehitti ja rakensi Malaise-pyydyksen vuonna 1934. Matkan aikana hän keräsi yli 100&nbsp;000 hyönteistä, joista useat olivat tieteelle ennen tuntemattomia. Vuosina 1953–1958 hän johti Ruotsin luonnonhistoriallisen museon entomologian osastoa.

Malaise tutkaili myös geologisia kysymyksiä teoksessaan *Atlantis, en geologisk verklighet* ("Atlantis, geologinen tosiasia"). Kirjassa puolustetaan teoriaa, jonka mukaan uponnut Atlantiksen manner olisi aikoinaan auttanut eliölajeja siirtymään mantereelta toiselle. Elämän ehtoopuolella Malaise omistautui keräämään taideteoksia. Kokoelmaan kuului muiden muassa Rembrandtin maalauksia.

## Teoksia
* Jakter och jordbävningar: Öden och äventyr i fjärran Östern. Lindblad Förlag, Uppsala. 1924.
* Bland underliga folk i Burma. ”Ymer” Swedish Society for Anthropology and Geography. 1936.
* A new insect trap. Entomologisk Tidskrift. 1937. 
* Tenthredinoidea of South-Eastern Asia with a general zoogeographical review. Opuscula Entomologica. 1945.
* Atlantis: En geologisk verklighet. AB Nordiska Bokhandeln, Stockholm. 1951.
* New Oriental saw-flies (Hymen. Tenthr.). Entomologisk Tidskrift. 1961.
* New genera and species of the subfamily Blennocampinae (Hym. Tenthred.). Entomologisk Tidskrift, 85 (1–2). 1964.
* Atlantis: A Verified Myth. Affärstryckeriet i Norrtälje. 1973.

## Kirjallisuutta
* 
* 

## Aiheesta muualla
*Kuvasarja Kamtšatkan niemimaan retkestä 1925–1930. Etnografiska museet, Youtube.
Hans Engnestangen

**Hans Engnestangen** (28. maaliskuuta 1908 Brandbu – 9. toukokuuta 2003 Jevnaker) oli norjalainen pikaluistelija, jonka parhaat vuodet ajoittuivat 1930-luvulle päämatkoinaan 500 ja 1&nbsp;500 metriä.

Uransa alkuvaiheessa 1920-luvulla Engnestangen edusti työläisurheiluliikettä ja osallistui Oslossa talvella 1928 järjestettyihin työläisurheilun talvikisoihin voittaen niin 500 kuin 1&nbsp;500 metriä. 

Parhaat kilpailuvuotensa Engnestangen edusti Hamar IL:ää ja muodosti aikansa kahden muun norjalaisen kansainvälisen tähden Ivar Ballangrudin ja Michael Staksrudin kanssa n.s. Hadeland-trion.  Engnestangen heistä menestyi 500 ja 1&nbsp;500 metrillä pitkien matkojen ollessa heikompia. Hän saavutti MM-kultaa yhteispisteissä kerran eli 1933 ja pronssia 1935. EM-kisoissa tuli kerran mitali eli vuonna 1937 hopeaa. Matkakohtaisia EM- ja MM-kisavoittoja 500 ja 1&nbsp;500 metrillä tuli kaikkiaan kahdeksan. Usein hän vetäytyi viimeisenä luisteltavalta 10&nbsp;000 metriltä, vaikka oli yhteispisteissä kolmen matkan jälkeen hyvissä asemissa. 

Olympialaisiin Engnestangen osallistui kaksi kertaa. Vuoden 1932 Lake Placidin kisoissa hän ei päässyt yhteislähdöillä luistelluissa kisoissa loppukilpailuun millään matkalla. Seuraavissa Garmisch-Partenkirchenin kisoissa 1936 hänellä oli epäonnea 500 metrillä, jossa hän kaatui. 1&nbsp;500 metrillä hän sijoittui sitten kahdeksanneksi. 

Sodan aikana Hans Engnestangen oli yksi niitä harvoja luistelijoita, joka ei boikotoinut saksalaisten kanssa järjestettyjä kilpailuja, kuten vuoden 1942 Klagenfurtissa järjestettyä luistelumaaottelua Saksa–Norja. Hän toimi miehitysaikaisessa kunnallishallinnossa, jonka vuoksi hän sai sodan jälkeen kaksi vuotta vankeutta yhteistoiminnasta miehittäjävallan kanssa. 

Urallaan Engnestangen teki neljä maailmanennätystä; kaikki luisteltu Davosissa. Hän saavutti 500 metrillä aikansa ME:n 42,5 tammikuussa 1933, 42,3 tammikuussa 1937 ja 41,8 helmikuussa 1938 sekä 1&nbsp;500 metrillä 2.13,8 tammikuussa 1939. Kyseiset 500 ja 1&nbsp;500 metrin ennätykset säilyivät aina 1950-luvulle asti. 1&nbsp;500 metrin ennätys säilyi 13 vuotta ja 500 metrin ennätys 14 vuotta vuoteen 1952, jolloin venäläisluistelijat rikkoivat ne Alma-Atan Medeon jäällä.  Vuoden 1938 saavutuksista Hans Engnestangen sai norjalaisen Morgonbladetin Vuoden urheiluteko -palkinnon. 

## Henkilökohtaiset parhaat tulokset

* 500 metriä 41,8 (1938)
* 1 000 metriä 1.31,5 (1943)
* 1 500 metriä 2.13,8 (1939)
* 3 000 metriä 4.57,5 (1937) 
* 5 000 metriä 8.31,3 (1934)
* 10 000 metriä 18.06,9 (1933)

## Lähteet
* 
* 
* 

### Viitteet
Tukholman alue

**Tukholman alue** (, vuoden 2018 loppuun *Tukholman läänin maakäräjät,* ) on yksi Ruotsin 20 alueesta. Se vastaa alueeltaan samannimistä Tukholman lääniä, mutta aluehallinnolla on kuitenkin eri tehtävät kuin valtionhallintoon kuuluvilla lääninhallituksilla. Alue vastaa pääasiassa yhteiskunnan julkisesti rahoitetusta terveydenhuollosta. Lisäksi aluehallinto huolehtii joukkoliikenteestä, vastaa tietyistä aluekehittämiseen liittyvistä tehtävistä ja tuottaa kulttuuritoimintaa.

Maakäräjät perustettiin Ruotsiin vuonna 1863. Yli 25 000 asukkaan kaupungit eivät aluksi saaneet kuulua maakäräjiin. Niinpä Tukholman kaupunki ei kuulunut mihinkään maakäräjiin, vaan huolehti niille kuuluvista tehtävistä itse. 1900-luvulla Suur-Tukholmasta tuli kaupungin rajat ylittävät työpaikka- ja asuinalue, joten yhteistyö oli välttämätöntä. Tukholman kaupunki liittyi osaksi Tukholman läänin maakäräjiä vuonna 1971. Tämän jälkeen vain Göteborg ja Malmö olivat enää maakäräjien ulkopuolella. 2010-luvulla maakäräjien nimiä on vaihdettu hiljalleen alueiksi.

## Aluevaltuusto

Aluevaltuusto () valitaan samaan aikaan kuin valtiopäiväedustajat ja kunnanvaltuustot. Vaaleja varten Tukholman lääni on jaettu seuraaviin 12 vaalipiiriin:
* 1 Södermalm-Enskede (11 kiinteää paikkaa)
* 2 Bromma-Kungsholmen (9 kiinteää paikkaa)
* 3 Norrmalm-Östermalm-Gamla Stan (10 kiinteää paikkaa)
* 4 Östra Söderort (9 kiinteää paikkaa)
* 5 Västra Söderort (9 kiinteää paikkaa)
* 6 Yttre Söderort (9 kiinteää paikkaa)
* Sydväst (12 kiinteää paikkaa)
* Sydost (13 kiinteää paikkaa)
* Ost (14 kiinteää paikkaa)
* Nordost (15 kiinteää paikkaa)
* Nord (11 kiinteää paikkaa)
* Nordväst (12 kiinteää paikkaa)
Valtuuston paikoista yhdeksän kymmenesosaa on kiinteitä paikkoja () ja niiden lisäksi yksi kymmenesosa on tasauspaikkoja (). Tukholman aluevaltuustossa on yhteensä kaikkiaan 149 paikkaa, ja seuraavassa on esitetty viimeisimpien aluevaalien tulos.

## Lähteet

## Katso myös

* Tukholman maakäräjätalo

## Aiheesta muualla
* Tukholman läänin maakäräjät
Grímr Kamban

**Grím Kamban** oli saagojen mukaan ensimmäinen Färsaarille asumaan asettunut ihminen. Hän oli norjalaista alkuperää, mutta saapui Färsaarille joko Hebridien tai Irlannin kautta.

## Lähteet
Petra Mede

**Petra Mede** (s. 7. maaliskuuta 1970 Tukholma, Ruotsi) on ruotsalainen koomikko, tanssija ja juontaja. Hän on juontanut Eurovision laulukilpailun Malmössä vuonna 2013, Tukholmassa vuonna 2016 Måns Zelmerlöwin kanssa ja vuoden 2024 kilpailun Malin Åkermanin kanssa jälleen Malmössä.

Medellä on vuonna 2012 syntynyt tytär Mattias Güntherin kanssa ja vuonna 2022 syntynyt toinen lapsi, jonka hän hankki itsellisenä äitinä.

## Lähteet

## Aiheesta muualla
Blekingen alue

**Blekingen alue** (, aiemmin *Blekingen läänin maakäräjät*, , myös *Landstinget Blekinge*) on yksi Ruotsin 20 alueesta. Se vastaa alueeltaan samannimistä Blekingen lääniä, mutta alueella on kuitenkin eri tehtävät kuin valtionhallintoon kuuluvilla lääninhallituksilla. Alue vastaa pääasiassa yhteiskunnan julkisesti rahoitetusta terveydenhuollosta. Lisäksi aluehallinto huolehtii joukkoliikenteestä, vastaa tietyistä aluekehittämiseen liittyvistä tehtävistä ja tuottaa kulttuuritoimintaa.

## Aluevaltuusto

Aluevaltuusto (ruots. *landstingsfullmäktige*) valitaan samaan aikaan kuin valtiopäiväedustajat ja kunnanvaltuustot. Vaaleja varten Blekingen lääni on jaettu seuraaviin neljään vaalipiiriin:
* Karlskronakretsen (17 kiinteää paikkaa)
* Ronnebykretsen (8 kiinteää paikkaa)
* Karlshamnskretsen (9 kiinteää paikkaa)
* Listerkretsen (8 kiinteää paikkaa)
Valtuuston paikoista yhdeksän kymmenesosaa on kiinteitä paikkoja (ruots. *fasta mandat*) ja niiden lisäksi yksi kymmenesosa on tasauspaikkoja (ruots. *utjämningsmandat*). Maakäräjävaltuustossa on yhteensä kaikkiaan 47 paikkaa, ja seuraavassa on esitetty viimeisimpien maakäräjävaalien tulos.

## Lähteet

## Aiheesta muualla
* Landstinget Blekinge
Miesten yleisluistelun maailmanmestaruuskilpailut 1936

Yleisluistelun maailmanmestaruudesta kilpailtiin Sveitsin Davosissa 1.-2. helmikuuta 1936. Kisapaikka oli Jäästadion. Kisoja saattoi pitää Garmisch-Partenkirchenin olympialaisten esikisoina, sillä kisat pidettiin kaksi viikkoa näiden MM-kisojen jälkeen. Järjestely oli sikälikin onnistunut, että helmikuun alussa olympiapaikkakunnalla ei ollut vielä kunnon jääolosuhteita eli kaikki kilpailijat saattoivat valmistautua Davosin hyvissä oloissa tuleviin olympiakoitoksiin. 

:  * = kaatui
:  NF = keskeyttänyt, ei maaliin
:  NC = ei jatkoon eli viimeiselle matkalle
:  NS = ei startannutt
:  DQ = disqualifioitu

## Lähteet
* Helanterä, Lauri: ”Pikaluistelu”, teoksessa 
* Speed Skating - World Allround Championships - 1935/1936

### Viitteet
Svärd (vanhempi suku)

**Svärd, vanhempi suku** oli keskiaikainen suku, joka 1300-luvun loppupuolella saapui Suomeen. Suvun kantaisä Herman Svärd oli luultavasti Saksasta. Hänen vaimonsa oli alilaamanni Jacob Kurjen tytär. Herman Svärdillä oli kolme poikaa, joista Peter Svärd on luultavasti se "vanha herra Peder Swerdh", joka mainitaan aikaisempana Porvoon pitäjässä Uudellamaalla sijainneiden Hagan ja Kräpelbyn osaomistajana 1467.

Peterin veli Nils Korke tai Kurke mainitaan ensimmäistä kertaa 7.1.1400 ja ritarina 1401. Hän oli yksi kuninkaan neuvonantajista tutkintakäräjillä Uplannissa 1420. Hänet mainitaan kuolleena 18.5.1428. Hän meni naimisiin ennen 7.1.1400 Cecilia Filipsdotterin kanssa. Cecilia oli Filip Karlssonin tytär.

Nimeltään tuntematon Herman Svärdin poika/tytär, jonka poika oli Jeppe Kurki, mainitaan vuonna 1418.

## Katso myös

* vanhempi Kurki-suku
* Folkunga-suvun epäaito haara

## Lähteet

*Anthoni, Eric (1957). Wernstedt Folke. red.. Svärd, äldre ätten. Äldre svenska frälsesläkter: ättartavlor. Bd 1. H. 2. Stockholm: Riddarhusdirektionen. s. 207-210. Libris 1287.
*Rovasti Tapio Vähäkangas: Jeppe Kurjen esivanhemmat ja jälkeläiset

### Viitteet
Malaise-pyydys

**Malaise-pyydys** on iso telttamainen rakennelma, jota käytetään lentävien hyönteisten kiinni ottamiseen. Pyydys on yleensä materiaaliltaan teryleeniverkkoa erivärisenä. Hyönteiset lentävät pyydyksen sisällä seinään ja torven muotoisena se supistuu päätyen keräysastiaan pyydyksen huipulla. Astiassa on ainetta, joka huumaa tai tappaa sen vaikutusalueelle joutuneen hyönteisen. Pyydyksen kehitti René Malaise vuonna 1934.
Pyydyksen sijoittelussa on huomioitava sijainti, maanmuodot, kasvillisuus ja veden läheisyys. Ideaalisia paikkoja pyydykselle ovat metsässä sijaitsevat avoimet käytävät, aukiolla kasvavat korkeat kasvit, ja purojen ja metsien reunoilla. 

Pyydyksellä voidaan ideaalisena päivänä saada pyydystettyä jopa 1000 hyönteistä.
Pyydyksen toimintaan ei huomattavasti vaikuta edes sade. Malaise-pyydykseen voidaan liittää lamppu, jonka avulla se toimii valoansana. Valo houkuttelee pimeässä hyönteisiä pyydykseen. 

## Lähteet

## Aiheesta muualla

*
André Gobert

**Henry Maurice André Gobert** (30. syyskuuta 1890 Pariisi, Ranska – 6. joulukuuta 1951 Pariisi) oli ranskalainen tennispelaaja ja kaksinkertainen olympiavoittaja.

Gobert saavutti Tukholman olympialaisissa 1912 kultaa sisäkaksinpelissä sekä sisänelinpelissä Maurice Germot'n kanssa. Kaksinpelin loppuottelussa hän voitti Charles Dixonin erin 8–6, 6–4, 6–4. Nelinpelin loppuottelussa Gobert ja Germot päihittivät Ruotsin Gunnar Setterwallin ja Carl Kempen lukemin 6–4, 12–14, 6–2, 6–4.

Gobert voitti Wimbledonin tennisturnauksessa nelinpelin mestaruuden vuonna 1911 Max Décugisin kanssa.

## Lähteet
Maurice Germot

**Maurice Germot** (15. marraskuuta 1882 Vichy, Aliier, Ranska – 6. elokuuta 1958 Vichy) oli ranskalainen tennispelaaja ja olympiavoittaja.

Germot saavutti Ateenan olympialaisissa 1906 kultaa nelinpelissä Max Décugisin kanssa ja hopeaa kaksinpelissä. Tukholman olympialaisissa 1912 hän voitti kultaa sisänelinpelissä André Gobert'n kanssa. He voittivat loppuottelussa Ruotsin Gunnar Setterwallin ja Carl Kempen erin 6–4, 12–14, 6–2, 6–4.

## Lähteet
Maitokärryt

**Maitokärryt** ovat alun perin maito­tonkkien kuljetukseen tarkoitettuja kärryjä. Kärryillä vietiin tonkkia maatilalta tien varrella sijainneelle maitolaiturille edelleen meijeriin kuljetusta varten. Kärryjä on Suomessa ollut erilaisia: aiemmin kokonaan puisia ja usein käsin tehtyjä, myöhemmin metallirunkoisia ja kumipyöräisiä. 

Jotkin, yleensä vanhemmat mallit olivat tarkoitettuja vain yhden maitoastian kuljettamiseen, samoin kuin yhden vesiastian kuljettamiseen saattoivat olla käytössä erityiset **vesikärryt**. Näissä lavan tai astian ripustus oli tarkoitettu tasoittamaan kulkua epätasaisella alustalla. 

Myöhemmissä ja monikäyttöisemmissä malleissa on reunoilla varustettu lava, joka on mahdollistanut useamman maitoastian kuljettamisen, ja samoja kärryjä on mahdollista käyttää myös myös muuhun siirtelyyn. Tästä on tullut tälle kärrymallille rinnakkainen tai yleisluontoisempi nimitys **käsikärryt**. 

Kun tilasäiliöt ovat korvanneet maitotonkat ja maitoautot ovat muuttuneet säiliöautoiksi, ei maitokärryille ja -laitureille enää ole käyttöä maidon keräilyssä. Piha- ja puutarhatöissä ja monissa muissa yhteyksissä saman mallisia kärryjä sen sijaan käytetään Suomessa edelleen. Tähän liittyen  nykyään valmistettavia samanlaisia yleiskärryjä myydään edelleen myös "maitokärryjen" nimellä.

## Lähteet
Anaerobinen ammoniumtypen hapetus

**Anaerobinen ammoniumtypen hapetus** eli **anammox**-prosessi eli (**ana**erobic **amm**onium **ox**idation) on osa typen ravinnekiertoa. Anammox poistaa typpeä ilmakehään.

NH4+ + NO2− → N2 + 2H2O

Anammox on havaittu ensimmäisen kerran 1980-luvulla.
Maitotonkka

**Maitotonkka** on kannellinen astia, jota käytettiin maidon kuljetukseen esimerkiksi maito­kärryillä maitolaiturille ja siitä edelleen meijeriin. Tonkat olivat yleisemmin terästä tai alumiinisia. Maitotonkan murteellisia nimityksiä ovat myös hinkki, pystö, pääläri ja pänikkä.

Nykyään vanhoja maitotonkkia käytetään koriste-esineinä ja meijeriin kelpaamattoman maidon säilytyksessä vasikoille. Maitoteollisuuden nykyisin käyttämät tonkat ovat ruostumatonta terästä ja niitä tehdään useita eri kokoja. 


File:Maidon jäähdyttäjä - N37866 - hkm.HKMS000005-00000tuy.jpg |Maidon jäähdytystä Tuomarinkylän kartanon navetassa Helsingissä 1967.
File:Kulutusosuuskuntien Keskusliiton kokoelma D1974 9936A (30611674200).jpg|Maitotonkkia nostetaan maitoauton lavalle Läyliäisissä Lopella 1957.
File:Kulutusosuuskuntien Keskusliiton kokoelma D1974 10451C (30278258444).jpg|Maitotonkkia lastataan maitoautoon Osuuskauppaa Mäki-Matin uuden meijerin lastauslaiturilla Jyväskylässä 1958.
File:Töölön tavara-asema, Helsingin kaupungin maitolaituri - N183276 - hkm.HKMS000005-km0039pm.jpg|Töölön tavara-asema, Helsingin kaupungin maitolaituri 1948.


Maitotonkat jäivät maidon keräilyssä käytöstä, kun maitoautot vaihtuivat lavallisista kuorma-autoista säiliöautoiksi ja maito maatiloilla alettiin jäähdyttää ja varastoida tilasäiliöissä. Tiloilla, joilla lypsy vielä kesällä tehtiin laitumella, tonkkia saatettiin käyttää maidon kuljetuksessa laitumelta tilasäiliöön tämän jälkeenkin. Muuta käyttöä vanhoilla maitotonkilla on edelleen suurina elintarvikeastioina esimerkiksi juomavedelle.

## Lähteet

## Aiheesta muualla

*Carlander-Reuterfelt, Gunilla: ”Maitotonkan historia. Meijeriastioiden ja erityisesti maitotonkkien valmistuksesta Kellokoskella”. Julkaisussa: *Laari 2012. Suomen maatalousmuseo Saran vuosikirja*, s. 40–60. [Loimaa]: Suomen maatalousmuseo Sarka, 2013. .
Karl Wazulek

**Karl Wazulek** (13. joulukuuta 1914 – 10. maaliskuuta 1958) oli itävaltalainen pikaluistelija, joka Itävallan Saksaan liittämisen jälkeen edusti Saksaa.

Karl Waszulek osallistui 1930-luvulla kaikkiaan kuusi kertaa niin MM- kuin EM-kisoihin vuodesta 1934 lähtien. Parhaimpina menestyksinä Itävallan lipun alla oli vuoden 1935 Euroopan mestaruus ja edellisenä vuonna saavutettu EM-pronssi. Saksan väreissä hän saavutti 1938 MM-hopeaa. Saksan mestaruuksia hän otti vielä vuosina 1939–1941. 
 
Olympiakisoihin Waszulek osallistui Garmisch-Partenkirchenissä 1936. Hän luisteli kaikki matkat sijoittuen 500 metrillä 13., 1&nbsp;500 metrillä kuudenneksi, 5&nbsp;000 metrillä kahdeksanneksi ja 10&nbsp;000 metrillä 11. 

Karl Waszulek osallistui toiseen maailmansotaan Saksan joukoissa. Hän haavoittui itärintamalla ja menetti toisen jalkansa. Hänestä tuli vuoden 1943 alusta Unkarin maajoukkueen valmentaja. Tällöin hän oli nostamassa Kornél Pajoria kansainväliseksi tähdeksi.

## Henkilökohtaiset parhaat tulokset

* 500m	43,10 (Davos, 05-02-38)
* 1&nbsp;000m	1.31,1 (Oslo Bislet, 24-02-37)
* 1&nbsp;500m	2.17,8 (Davos, 06-02-38)
* 3&nbsp;000m	4.57,8 (Hamar, 28-02-35)
* 5&nbsp;000m	8.23,8 (Davos, 31-01-37)
* 10&nbsp;000m	17.28,2 (Davos, 06-02-38)

## Lähteet
* 
* 
* 
* 

### Viitteet
Näytöslaji

**Näytöslaji** on olympialaisten yhteydessä järjestettävä urheilutapahtuma, jonka tarkoituksena on edistää kyseistä lajia. Kansainvälinen olympiakomitea päätti vuonna 1989 kieltää näytöslajien järjestämisen olympialaisten yhteydessä, eikä niitä ole järjestetty vuoden 1992 olympialaisten jälkeen. Näytöslajeista voitettuja mitaleja ei laskettu virallisiksi, mutta jotkin näytöslajit hyväksyttiin myöhemmin mukaan olympialaisten viralliseen ohjelmaan.

## Näytöslajit kesäolympialaisissa

## Näytöslajit talviolympialaisissa

## Lähteet
Gustaf Törnudd

**Gustaf Konstantin (Constantin) [[Törnudd]]** (18. maaliskuuta 1832 Toholampi – 7. helmikuuta 1894 Tainionkoski) oli suomalainen teollisuusmies, joka vaikutti rautatie-, konepaja- ja polttoaineen jalostuksen aloilla.

Törnuddin vanhemmat olivat kappalainen Anders Gustaf Törnudd, Anders Törnuddin poika, ja Catharina Albertina Birling. Valmistuttuaan ylioppilaaksi 1852 Törnudd harjoitteli useissa eri konepajoissa Suomessa ja Venäjällä sekä vuodesta 1853 Englannissa, jossa hän suoritti 1857 menestyksekkäästi teknillisen opiston kurssin. Kun Helsinki-Hämeenlinna-rataa ryhdyttiin valmistamaan, hän sai tehtäväksi valvoa Englannissa tapahtuneen rautatiesiltojen, kiskojen ja vetureiden valmistuksen. Suomeen 1860 palattuaan Törnudd valvoi rautatien korjauspajan rakentamisen. Radan valmistuttua hän toimi 1863-1865 Venäjällä ratainsinöörinä ja konepajan rakennuttajana ja johti 1866-1881 Viipurissa suurta konepajaa. Hän oli porvarissäädyssä Viipurin edustaja valtiopäivillä 1877–1878. Törnudd kuului vuodesta 1880 rautatiekomiteaan. Hän työskenteli 1882-1887 Bakussa Nobel-veljesten nafta- ja petrolilaitosten hallinnollisena johtajana, mutta palasi sitten Suomeen heikentyneen terveytensä takia. Tainionkoskella asuessaan hän suunnitteli kosken vesivoiman käyttöä teollisuuden tarpeisiin.

Törnuddin puoliso vuodesta 1862 oli Fanny Serenius (k. 1875). Kirjallisuuden tutkija, pankinjohtaja Alvar Törnudd ja liikemies, lähetystövirkailija, kirjailija Sigurd Törnudd olivat heidän lapsiaan.

## Lähteet

## Aiheesta muualla
*  Viitattu 10.3.2013.
* Gustaf Törnudd: I oljans och vindarnas land, kirjeitä Bakusta 1882-1886. (Julkaistiin 1956) Viitattu 10.3.2013.
Microsoft Lumia

**Microsoft Lumia** (ennen **Nokia Lumia**) oli Nokian ja Microsoft Mobilen valmistama älypuhelintuoteperhe. Tuoteperheen myynti aloitettiin lokakuussa 2011.

Lumioissa on Windows Phone -käyttöjärjestelmä, jonka osuus älypuhelimien käyttöjärjestelmistä oli noin 2,6&nbsp;% syksyllä 2015. Heikon myynnin takia esimerkiksi Jorma Ollila on kertonut vuonna 2013, että Nokian valinta Microsoft Windows Phone -käyttöjärjestelmän osalta oli virhe.

Marraskuussa 2014 Microsoft julkisti ensimmäisen Lumia-älypuhelimensa, jossa ei ole enää Nokia-nimeä. Puhelin sai nimekseen Microsoft Lumia 535.

## Historia
Nokia oli suurin matkapuhelinten valmistaja vuosien 1998–2012 välisenä aikana käyttäen omaa Symbian -käyttöjärjestelmää. Vuoden 2010 jälkeen kilpailijoiden kosketusnäytöllisten älypuhelimien markkinoilletulo johti Nokian puhelimien heikkenevään myyntiin. Huhtikuussa 2012 Samsung Electronics nousi suurimmaksi matkapuhelinten valmistajaksi.

Nokian Stephen Elop ja Microsoftin Steve Ballmer ilmoittivat huhtikuussa 2011 yhtiöiden aloittaneen yhteistyön, jonka tarkoituksena on tuoda Microsoftin Windows Phone -käyttöjärjestelmä Nokian älypuhelimille korvaten aikaisemmat Symbian- ja MeeGo-alustat.

Lumioiden sanotaan myyneen heikosti koska yritys ei ottanut riittävästi markkinoista selvää. Nokia päätyi myymään matkapuhelinten liiketoiminnot Microsoftille syyskuun 3. päivänä 2013. Yrityksen hidasliikkeisyyden sanotaan olleen eräänä syynä.

## Lumia-mallit

## Lumia-versiot
Nokian ja Microsoftin Lumia-tuoteperheen matkapuhelimet ovat saaneet ohjelmisto- ja firmware-päivitykset koottujen laitepäivityspakettien sisällä.

* Lumia Amber julkaistiin Windows Phone 8 (GDR2) versiolle 15. elokuuta 2013.
* Lumia Black julkaistiin Windows Phone 8 (GDR3) versiolle 9. tammikuuta 2014.
* Lumia Cyan julkaistiin Windows Phone 8.1 versiolle 15. heinäkuuta 2014.
* Lumia Denim julkaistiin Windows Phone 8.1 (GDR1 ja GDR2) versioille 4. syyskuuta 2014.

## Katso myös
* Microsoft Kin
* Microsoft Surface
* Nokia Asha

## Lähteet

## Aiheesta muualla

* Microsoftin Lumia-sivusto
Corneliu Zelea Codreanu

**Corneliu Zelea Codrianu** (13. syyskuuta 1899 Iaşi – 30. marraskuuta 1938 lähellä Bukarestia) oli romanialainen poliitikko, joka perusti Rautakaartina tunnetun äärioikeistolaisen puolueen ja toimi sen johtajana kuolemaansa asti.

## Elämä
Codreanu opiskeli vuosina 1919–1922 Jassyn yliopiston oikeustieteellisessä tiedekunnassa. Hän onnistui lyhyessä ajassa käännyttämään pääosan yliopiston opiskelijoista antisemitistisen ja antidemokraattisen äärinationalismin kannalle. Codreanun kehittelemä ideologia oli yhdistelmä antisemitismiä ja antikommunismia sekä uskonnollista mystiikkaa, mikä vetosi hyvin osaan nuoresta älymystöstä. Vaikka nuorisoliikettä ei aluksi otettu vakavasti, pian myös yliopiston professorit ja ensimmäisen maailmansodan veteraanit ilmaisivat tukensa sen ”isänmaallisille päämäärille”, joskaan eivät sen väkivaltaisille toimintatavoille. Koko yleinen mielipide muuttui lyhyessä ajassa. Kun Codreanu kannattajineen alkoi suorittaa poliittisia murhia, oikeuslaitos oli haluton toimimaan heitä vastaan.

Codreanun oppi-isä oli professori Alexandru C. Cuza, jonka kanssa hän perusti vuonna 1923 Kansallisen kristillisen puolustuksen liitto (LANC) -nimisen juutalaisvastaisen puolueen. Codreanu vangittiin samana vuonna tappouhkausten esittämisestä, ja vuonna 1925 hän oli syytettynä Jassyn poliisiprefektin murhasta mutta sai vapauttavan tuomion. Codreanu erosi LANC:sta vuonna 1927 ja perusti oman puolueensa Arkkienkeli Mikaelin legioonan. Järjestö tunnettiin yleisesti ”legioonana”. Vuonna 1930 Codreanu perusti sille Rautakaarti-nimisen sotilaallisen siiven, ja Rautakaarti vakiintui sittemmin koko puolueesta käytetyksi nimitykseksi. Puolue murhasi useita johtavia poliitikkoja, kuten sen kieltämistä vuonna 1933 yrittäneen pääministeri Ion Ducan. Toisaalta myös Romanian poliisi murhasi 1920- ja 1930-luvuilla satoja Rautakaartin jäseniä.

Codreanu oli myös hyvin voimakas antikapitalisti. Hän väitti juutalaisia syyllisiksi sekä vapaaseen markkinatalouteen että kommunismiin, joita molempia hän piti internationalististen voimien manipuloimina juutalaissalaliittoina.  

Vuoden 1937 parlamenttivaaleissa Rautakaarti – nyt uudelta nimeltään Kaikki isänmaalle – kohosi Romanian kolmanneksi suurimmaksi puolueeksi saadessaan 16 prosenttia äänistä. Tämän seurauksena kuningas Kaarle II kielsi sen tammikuussa 1938 ja vangitutti Codreanun huhtikuussa. Codreanu surmattiin myöhemmin samana vuonna vankilasiirron yhteydessä yhdessä 13 vankitoverinsa kanssa, virallisen selityksen mukaan heidän yrittäessään paeta. Heidät ensin kuristettiin ja sitten ammuttiin. Codreanun seuraajaksi Rautakaartin johdossa nousi Horia Sima.

## Jälkimaine
Nykyaikana monet uusfasistiset ryhmät ovat osoittaneet kiinnostusta Codreanun ajatteluun ja myös Romaniasta löytyy hänen muistoaan ja poliittista perintöään vaalivia ryhmiä.

## Lähteet

## Aiheesta muualla

*Codreanu.ro
Suuri yhteiskunta

**Suuri yhteiskunta** () on konservatiivisen poliittisen ajattelun mukainen idea, jonka mukaan ihmisten tulisi itse ottaa vastuu itsensä ja lähiympäristön hyvinvoinnista. Valtio ei olisi samassa määrin vastuussa asiasta kuin perinteisessä hyvinvointiyhteiskunnan mallissa. Kehityssuunta sai alkunsa pääministeri Margaret Thatcherin aikana. Pääministeri David Cameron toi siihen uuden sävyn, kun alettiin korostaa yhteisöjen vastuuta palveluiden tuottamisessa. Ajatus esitettiin ensi kerran Britannian konservatiivipuolueen vaaliohjelmassa 2010.

## Lähteet
Harvaluoto

**Harvaluoto** () on 9,2 neliökilometrin kokoinen saari Piikkiössä Kaarinassa. Saarella on vakituisia asukkaita noin 200. Heitä palveli vuoteen 2014 asti saaren oma alakoulu.

Harvaluoto sijaitsee Paimionlahden kupeessa ja kapeat salmet erottavat sen mantereesta, Kuusistosta, Kirjalansaaresta ja Lielahdensaaresta. Harvaluodon silta yhdistää saaren mantereeseen. Silta on pituudeltaan 318 metriä, se vihittiin käyttöön vuonna 1998 ja se samalla korvasi lossin.

Saarella on Kaarinan kaupungin noin viiden hehtaarin kokoinen virkistysalue ja sen yleinen uimaranta. Alueella on myös laituri, sauna, kioski, grillikatos ja noin kilometrin mittainen kuntoreitti. 2022 Leirintäalueen viereen avattiin 9 väyläinen frisbeegolfrata. Alueella voi telttailla. Virkistysalueen yhteydessä toimiin SF-Caravan Piikkiö ry:n hoitama leirintäalue. 

Harvaluodon lounaisosassa on Turun ja Kaarinan seurakuntien leirikeskus Pyölinrannan kesäkoti.

## Lähteet

## Aiheesta muualla
*Harvaluotoseura ry
Emäkiinteistö

**Emäkiinteistö** (ruots. *moderfastighet*) tarkoittaa Suomessa nykyisin tilaa, tonttia tai yhteistä aluetta, josta lohkomisessa irrotetaan osa. Emäkiinteistöstä jäljelle jäävää osaa kutsutaan kantakiinteistöksi.****

## Historiaa
Emäkiinteistön tai **emätilan** käsite on ollut merkityksellinen verotuksessa. Lohkomalla oli vuodesta 1864 alkaen mahdollista muodostaa palstatiloja ja lohkotiloja. Palstatilan osalta emätila vastasi palstatilan maaverosta siihen asti kunnes palstatilajärjestelmä vuonna 1926 lakkautettiin. Lohkotilat sen sijaan olivat alun alkaenkin täysin itsenäisiä tiloja. 

## Lähteet
HERE

**HERE** (1986–2008 **NAVTEQ**, 2008–2011 **Ovi Kartat** ja 2011–2012 **Nokia Kartat**) on Audin, BMW:n ja Mercedes-Benz Groupin tuottama ilmainen karttapalvelu. Se tarjoaa katseltavaksi maasto-, satelliitti- ja 3D-karttoja sekä erillisen katunäkymän. HERE mahdollistaa myös matkasuunnittelun ja näyttää julkisen liikenteen reitit sekä mahdollistaa välimatkan mittauksen kahden tai useamman pisteen välillä. 

HERE-kartat ovat tarjolla tietokoneiden ja tablettien lisäksi myös matkapuhelimille. HERE tukee useissa puhelimissa offline-karttoja, jolloin karttojen käyttämiseen ei tarvita datayhteyttä eikä karttojen käytöstä tule datamaksuja esimerkiksi ulkomailla. Tuettuina ovat perinteisesti olleet Nokian käyttämät Symbian-, MeeGo- ja Windows Phone -alustat. Tämän lisäksi HERE on kuitenkin saatavilla myös Applen App Storesta. Android-sovelluskehittäjille HERE-palvelun kehitystyökalut ovat olleet saatavilla vuoden 2013 alkupuolelta. Nokia tarjosi paikkatietopalveluita myös Firefox OS:lle, ja muita asiakkaita ovat muun muassa Bing, Yahoo!, Toyota, BMW, Ford ja Mercedes-Benz. Myös Windows-kartat ainakin Windows 10:ssä käyttävät HERE:n karttoja. Neljä viidestä autoon sisäänrakennetusta navigointijärjestelmästä käyttää Nokian sijaintitietoja.

HERE myytiin 3. elokuuta 2015 saksalaisille autonvalmistajille Audi, BMW ja Daimler. Kauppa toteutui vuoden 2015 joulukuussa.

## Ominaisuudet ja niiden kattavuus

Nokia laajentaa karttojen kattavuutta jatkuvasti.

## Katso myös
* Nokia
* Navteq

### Muita karttapalveluja
* Bing Maps
* Google Maps
* Kansalaisen Karttapaikka

## Lähteet
Miesten yleisluistelun maailmanmestaruuskilpailut 1938

Yleisluistelun maailmanmestaruudesta kilpailtiin Davosin Jäästadionilla 5.-6. helmikuuta 1938. 

:  * = met val
:  * = kaatui
:  NC = ei jatkoon eli viimeiselle matkalle
:  NF = keskeytti, ei maaliin
:  NS = ei startannutt
:  DQ = disqualifioitu

* Speed Skating - World Allround Championships - 1937/1938
10 My Me

**10 My Me** on Morning Musumen kymmenes albumi. Se julkaistiin 17. maaliskuuta 2010. 

## Kappalelista
# 
# 
# 
# 
# 
# 
# 
# 
# 
# 
# 
# 

### Rajoitetun painoksen DVD
# "Onna ga Medatte Naze Ikenai (Ai Takahashi Solo Ver.)" 
# "Onna ga Medatte Naze Ikenai (Risa Niigaki Solo Ver.)" 
# "Onna ga Medatte Naze Ikenai (Eri Kamei Solo Ver.)" 
# "Onna ga Medatte Naze Ikenai (Sayumi Michishige Solo Ver.)" 
# "Onna ga Medatte Naze Ikenai (Reina Tanaka Solo Ver.)" 
# "Onna ga Medatte Naze Ikenai (Aika Mitsui Solo Ver.)" 
# "Onna ga Medatte Naze Ikenai (Junjun Solo Ver.)" 
# "Onna ga Medatte Naze Ikenai (Linlin Solo Ver.)" 
# "Onna ga Medatte Naze Ikenai (Mobekimasu! Live Ver.)" 
# "Album Jacket Photos: Making of"
Mikko Tupamäki

**Mikko Tupamäki** (s. 30. marraskuuta 1977 Jyväskylä) on suomalainen koripallovalmentaja ja uransa lopettanut koripalloilija.

## Pelaajaura

Tupamäki pelasi SM-sarjassa koripalloa kausina 2001–2002 sekä 2003–2004 BC Jyväskylän paidassa. 

## Valmennusura
### Nais- ja I-divisioonajoukkueita

Tupamäki aloitti aikuisjoukkueiden valmentamisen vuonna 2004, jolloin hän toimi Lappeenrannan Catzin apuvalmentajana. Vuosina 2006–2009 Tupamäki valmensi HoNsU:n naisjoukkuetta, jonka hän nosti SM-sarjaan kausiksi 2007–2009. Tämän jälkeen Tupamäki siirtyi valmentamaan miesten I-divisioonassa pelannutta Ura-Basketia. Hän jatkoi kaudella 2010–2011 I-divisioona-tasolla, mutta siirtyi BC Nokian päävalmentajaksi.

### Salon Vilpas

Kaudeksi 2011–2012 Tupamäki siirtyi ensimmäistä kertaa SM-sarjan päävalmentajaksi tehtyään Salon Vilppaan kanssa valmentajasopimuksen. Helmikuussa 2016 Tupamäki ilmoitti siirtyvänsä pois Vilppaan päävalmentajan paikalta kauden päättyessä.

### Jyväskylä

Tupamäellä oli mahdollisuus jatkaa valmentamista kaudella 2016–2017 myös Korisliigassa, mutta hän palasi Keski-Suomeen valmentamaan M1DA:ssa pelannutta yhteenliittymäjoukkue Jyväskylä Basketball Academya.

## Lähteet
* Tuuna, Juha: Maisteri teki Vilppaasta isomman ja vahvemman Salon Seudun Sanomat 9.4.2016. Viitattu 9.5.2016.

### Viitteet
Haldenwanger Eck

**Haldenwanger Eck** on sola Allgäun Alppien selänteellä Etelä-Saksassa Itävallan rajan tuntumassa. Se sijaitsee 1&nbsp;931 metrin korkeudessa noin 17 kilometriä lounaaseen Oberstdorfin keskustasta. Solan läheisyydessä sijaitsee Saksan eteläisin kohta, rajakivi 147 (Landesgrenzpunkt 147). Haldenwanger Eckin alueella sijaitsee myös kolmen osavaltion – Baijerin, Tirolin ja Vorarlbergin – rajapyykki. Kuntatasolla Haldenwanger Eck kuuluu Oberstdofiin (Baijeri), Warthiin (Vorarlberg) ja Steegiin (Tiroli).

Haldenwanger Eck sijaitsee parisen kilometriä etelään Geißhorn-vuorelta (2&nbsp;366 mpy) ja nelisen kilometriä länteen Biberkopf-vuorelta (2&nbsp;599 mpy), joka toisinaan mainitaan Saksan eteläisimmäksi pisteeksi. Biberkopf sijaitsee kuitenkin 110 metriä Haldenwanger Eckiä pohjoisempana. Saksan eteläisin rakennus, Trift-Hütte (1&nbsp;742 mpy), sijaitsee 400 metriä Haldenwanger Eckistä pohjoiseen. Saksan eteläisimpänä pikkukylänä pidetty Einödsbach sijaitsee 8,3 kilometriä Haldenwanger Eckistä koilliseen ja Birgsaun kylä puolestaan kaksi kilometriä tästä pohjoiseen.

Paikan nimi johtuu muinaisyläsaksan sanoista *halda* ja *wang*. Allgäun piirikunnan pohjoisosassa sijaitsee kunta nimeltään Haldenwang, jota ei pidä sekoittaa Haldenwangenin solaan.
Fantasy! Jūichi

**Fantasy! Jūichi** on Morning Musumen yhdestoista albumi. Albumi julkaistiin 1. joulukuuta 2010. 

## Kappaleet
# 
# 
# 
# 
# 
# 
# 
# 
# 
# 
# 

### DVD
# 
# 
# 
# 
# 
# 
# 
# 
# 
#
Oulun Ilmailukerho

**Oulun Ilmailukerho ry** on vuonna 1946 perustettu oululainen purjelentokerho, jonka lentotoiminta sijoittuu pääosin Pudasjärven lentopaikalle. Lisäksi Oulun Ahmosuon lentokenttä on käytössä keväisin ja syksyisin. 

Oulun Ilmailukerho omistaa neljä purjelentokonetta, joita kerholaiset voivat vuokrata. Lisäksi kerholla on Rallye Commodore hinauskoneena, jota käytetään purjelentokoneiden hinaamiseen taivaalle. 

Oulun Ilmailukerho on merkittävä purjelennon kouluttaja: sillä on tarvittavat koulutusluvat ja lentokoulun organisaatio. Koulutuksen perustana on purjelennon peruskoulutus tähdäten lentolupakirjaan ja sen lisäksi on monenlaista jatkokoulutusta harrastuksen edistämiseen.

Lentoja purjelentokoneilla Oulun Ilmailukerhon kalustolle ja kerhon jäsenien omille koneille kertyy yhteensä hieman vajaa tuhat vuosittain. Jäseniä kerholla on noin 150.

## Lentokalusto
**Moottorikoneet**
*M.S.893A Mod. Rallye Commodore 180 "Experimental tailtragger" hinauskone purjelentotoimintaan

**Purjekoneet**
*DG-500 Trainer, kaksipaikkainen koulukone
*DG-300 Elan, harjoituskone ja kerholuokan kilpailukone
*KA6-CR, puurakenteinen harjoituskone
*SZD-51-1 Junior, harjoituskone

## Lähteet

## Aiheesta muualla
* Oulun Ilmailukerhon www-sivut
13 Colorful Character

**13 Colorful Character** on Morning Musumen kolmastoista albumi. Albumi julkaistiin 12. syyskuuta 2012. 

## Kappaleet
# 
# 
# 
# 
# 
# 
# 
# 
# 
# 
# 
#
Aune Lindström

**Aune Irmelin Lisbeth Lindström** (29. tammikuuta 1901 Helsinki – 24. maaliskuuta 1984 Helsinki) oli suomalainen taidehistorioitsija. Hän oli Ateneumin taidemuseon amanuenssi 1928–1953, intendentti vuodesta 1953. Hän toimi Helsingin yliopistossa taidehistorian dosenttina vuodesta 1948 ja sai professorin arvonimen 1961. Lindström myös suomensi kaunokirjallisuutta sekä muun muassa kansallissosialismin pääideologi Alfred Rosenbergin kirjoituskokoelman *Uutta Eurooppaa kohti*. Hän toimi Iltalehden avustajana kuvataideasioissa vuosina 1925–1930.

Aune Lindströmin vanhemmat olivat filosofian tohtori Fredrik Julius Lindström (1873–1924) ja Fanny Ulrika Sederholm. Hänen sisarensa oli filosofian tohtori ja lehtori Irja Maliniemi.

## Julkaisuja
**Taiteilijaveljekset von Wright*, 1932
**Fanny Churberg*, 1938
**Aukusti Uotila*, 1948
**Sisäkuva Alankomaiden taiteessa*, 1951
**Pekka Halonen*, 1957
* *[[Fokus taide|Fokus taide 1–2]]* (päätoimittaja), 1971-1972

## Lähteet
VDL Citea

**Citea** on hollantilais-belgialaisen VDL Bus & Coachin valmistama kaupunkilinja-auto, joka on tällä hetkellä saatavilla täysmatalalattiana (*Low Floor, SLF* - vaihtoehtoina tavallisen lisäksi hybridi, sähkö ja nivel), etumatalalattiana (*Low Entry, SLE/XLE*) sekä kevytrakenne-etumatalalattiana (*Light Low Entry, LLE*). Malli täyttää EEV- ja Euro 6 -normit ja vuonna 2010 mallille tehtiin facelift.

Citea valittiin vuonna 2010 vuoden 2011 linja-autoksi.

Nobina Finland tilasi pääkaupunkiseudulle elokuussa 2012 alkaneisiin liikennöintisopimuksiin 56 kevytrakenne-Citeaa, jotka olivat samalla HSL-liikenteen ensimmäiset VDL:t. VDL-käyttäjien joukkoon on myöhemmin liittynyt mm. Transdev, Åbergin Linja, Lehtimäki, Tammelundin Liikenne, Pohjolan Liikenne, Jyväskylän Liikenne, Koiviston Auto-konserni, Paunu, Länsilinjat, Pirkanmaan Tilausliikenne ja Kuopion Liikenne.

## Tekniset tiedot

### Vaihtoehtoiset käyttövoimat (hybridi ja sähkö)

## Käyttäjät

## Lähteet